open-index/open-wikipedia-markdown huggingface dataset:
טי. ג'יי. מקונל

**טימותי ג'ון "טי. ג'יי." מקונל הבן** (באנגלית: **.Timothy John "T. J." McConnell Jr**; נולד ב-25 במרץ 1992) הוא כדורסלן אמריקאי המשחק בקבוצת אינדיאנה פייסרס מליגת ה-NBA, בעמדת הרכז.

## קריירת תיכונים ומכללות
מקונל נולד בפיטסבורג שבפנסילבניה, ולמד בתיכון "שרטירס ואלי" אשר בברידג'וויל הסמוכה. בעונתו האחרונה כשחקן קבוצת הכדורסל של התיכון, בה אביו טים שימש כמאמן, הצטיין מקונל עם ממוצעים של 34.2 נקודות, 9.1 אסיסטים ו-8.2 ריבאונדים למשחק, והוביל את קבוצתו למאזן ניצחונות חיובי 29–2. במשחק גמר אליפות התיכונים של פנסילבניה קלע מקונל 32 נקודות, אך שרטירס ואלי הפסידה בתוצאה 63–65.

בשנת 2010 החל ללמוד באוניברסיטת דוקיין אשר בפיטסבורג, ובשתי עונותיו בקבוצת הכדורסל של האוניברסיטה העמיד ממוצעים של 11.1 נקודות, 4.9 אסיסטים, 4.1 ריבאונדים ו-2.8 חטיפות למשחק.

בקיץ 2012 עבר ללמוד באוניברסיטת אריזונה, אולם בהתאם לחוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בשתי עונותיו עם "אריזונה ויילדקטס" שיתף פעולה עם שחקני ה-NBA לעתיד ארון גורדון, רונדיי הוליס-ג'פרסון וסטנלי ג'ונסון, ורשם ממוצעים של 9.4 נקודות ו-5.8 אסיסטים למשחק. בשתי העונות הפסידה הקבוצה בשלב רבע גמר טורניר אליפות המכללות (NCAA Elite Eight) מול אוניברסיטת ויסקונסין, בה בלטו פרנק קמינסקי וסם דקר. בסיום עונתו האחרונה בליגת המכללות, 2014/2015, נבחר מקונל הן לחמישיית העונה והן לחמישיית ההגנה של העונה במחוז "Pac-12".

## קריירה מקצועית
### פילדלפיה 76'
לאחר שלא נבחר על ידי אף קבוצה בדראפט ה-NBA 2015, חתם מקונל על חוזה מובטח-חלקית בקבוצת פילדלפיה 76'. בעונת הרוקי שלו קלע 6.1 נקודות ומסר 4.5 אסיסטים למשחק כשחקן ספסל, בעוד קבוצתו סיימה את העונה במקום האחרון באזור המזרחי, עם מאזן 10–72. ב-12 בפברואר 2018 השיג את הטריפל דאבל הראשון בקריירה שלו, כשקלע 10 נקודות, הוריד 10 ריבאונדים ומסר 11 אסיסטים (וכן חטף 6 פעמים) בניצחון קבוצתו מול ניו יורק ניקס; בכך הפך לשחקן הראשון בתולדות המועדון אשר משיג טריפל דאבל כשחקן ספסל. בעונות  ו- סייע לסיקסרס להשיג את המקום השלישי באזור המזרחי, כמחליפו של הרכז בן סימונס, אולם בשתי העונות הודחה פילדלפיה בחצי גמר המזרח, מול בוסטון סלטיקס וטורונטו ראפטורס, בהתאמה. ב-4 עונותיו עם הסיקסרס פתח מקונל ב-72 מתוך 314 המשחקים בהם שותף, ורשם ממוצעים כוללים של 6.4 נקודות ו-4.7 אסיסטים למשחק.

### אינדיאנה פייסרס
לקראת עונת  חתם מקונל באינדיאנה פייסרס, על חוזה בסך כ-7 מיליון דולר לשתי עונות.

ב-4 במרץ 2021 מקונל שבר את שיא הNBA בחטיפות למחצית כשחטף 9 חטיפות במחצית במשחק מול הקליבלנד קאבלירס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת דוקיין
קטגוריה:כדורסלני אוניברסיטת אריזונה
קטגוריה:שחקני NBA שלא נבחרו בדראפט
קטגוריה:כדורסלני פילדלפיה 76'
קטגוריה:כדורסלני אינדיאנה פייסרס
קטגוריה:פיטסבורג: אישים
קטגוריה:אמריקאים שנולדו ב-1992
סייר רקורדס

**סייר רקורדס** (באנגלית: **Sire Records**) היא חברת תקליטים אמריקאית הנמצאת בבעלות וורנר מיוזיק גרופ ובהפצת האחים וורנר (לשעבר: האחים וורנר רקורדס).

## היסטוריה
### התחלה
חברת התקליטים הוקמה בשנת 1966, בשם סייר פרודקשנס, על ידי סימור שטיין וריצ'רד גוטרר. כל אחד מהם השקיע עשרת אלפים דולר בהקמת החברה. התקליטים המוקדמים שיצאו על ידה בשנת 1968, הופצו על ידי לונדון רקורדס. מההתחלה, סייר רקורדס ייצגה בשוק האמריקאי להקות בריטיות מתקדמות. כמו כן, חברת התקליטים הייתה בהפצתה של פולידור רקורדס בשנים 1970 ו-1971. בשנות השבעים, יצאו על ידי סייר רקורדס מספר אלבומי אוסף, בהם סדרת שלושת הכרכים, "History of British Rock".

### רכישה מאת וורנר
באמצע שנות השבעים הפכה סייר רקורדס לחברת תקליטים עצמאית מצליחה, והמשיכה להחתים אמנים מסוגת הפאנק-רוק המתפתח וסוגת הגל החדש. בין היתר, החתימה להקות ואמנים כדוגמת הראמונס, האנדרטונס וטוקינג הדס. בשנת 1977 קיימה הסדר חדש עם האחים וורנר. בשנה שלאחר מכן רכשו האחים וורנר את סייר רקורדס. במהלך ארבע השנים הבאות ביססה סייר רקורדס את מעמדה במוזיקת המיינסטרים, לאחר שהחתימה את הפרטנדרס ומדונה. בסוף שנות השמונים ותחילת שנות התשעים, המשיכה חברת התקליטים לזכות להצלחה, כאשר החתימה אמנים ולהקות שזכו להצלחה רבה (הפריטנדרס, Soft Cell, הקיור, דפש מוד, פול לקאקיס).

בשנת 1994 החליפה סייר רקורדס את המפיץ שלה, וזאת תוך שעזבה את האחים וורנר. המפיצה החדשה שלה הייתה אלקטרה רקורדס. כמו כן, שטיין מונה לנשיא חברת התקליטים אלקטרה רקורדס, בעוד המנכ"לית החדשה הייתה סילביה רון. מאוחר יותר, עזבה סייר רקורדס את אלקטרה רקורדס, והפכה להיות חברת תקליטים עצמאית. בשנת 2000, אוחדו סייר רקורדס וחברת התקליטים האמריקאית לונדון רקורדס (לא לונדון קלאסיקס USA) והפכו להיות לונדון-סייר רקורדס. השותפות הזו הופסקה באפריל 2003, ובשלב זה חזרה החברה לשמה המקורי, סייר רקורדס והמפיצים שלה היו שוב האחים וורנר.

כחלק מהחוזה של עפרה חזה עם חברת וורנר בסוף שנות השמונים, נקבע שתקליטיה יופצו בארצות הברית דרך חברת "סייר רקורדס".

## קישורים חיצוניים

* 

## הערות שוליים

*
קטגוריה:וורנר רקורדס
קטגוריה:חברות תקליטים
קטגוריה:חברות תקליטים של וורנר
פואקילופלירודון

**פואקילופלירודון** (שם מדעי: *Poekilopleuron*; מילולית: "צלעות מגוונות") הוא סוג דינוזאור טורף ממשפחת המגלוזאוריים שחי במשך היורה התיכון שלפני 168 עד 166 מיליון שנה בקירוב. הממצאים שלו התגלו בצרפת ותוארו ב-1836 בידי ז'אק אמן אדוס דסלונגשאמפ . עם זאת הממצאים שהתגלו הושמדו במהלך מלחמת העולם השנייה. הממצאים הבודדים ששרדו מצויים כיום במוזיאון הלאומי להיסטוריה של הטבע בצרפת וכן במוזיאון פיבודי לידיעת הטבע שבאוניברסיטת ייל בקונטיקט. בעבר קיטלגו ממצאים רבים לסוג זה, אך הם התבטלו או הועברו לסוגים אחרים כמו המגלוזאורוס הקרוב.

דינוזאור זה היה תרופוד פרימיטיבי יחסית ובעל זרועות ארוכות בהרבה ביחס למרבית התרופודים המאוחרים יותר, עם עצם זרוע באורך 60 סנטימטרים ובעלת אצבעות רחבות ומתפקדות. המבנה שלו עשה את הזרועות חזקות אך גם כפוף יותר ופחות יציב מאשר לדינוזאורים דומים. הדינוזאור כנראה פיתח את המאפיינים הייחודיים, מאחר שסוגים כמו הטורווזאורוס האמריקאי לא היו בעלי זרועות כאלה. בנוסף הוא היה בעל כלוב צלעות רחב מאוד לאורך הבטן והחזה. אורך גופו של הפואקילופלירודון הגיע ל-10 מטרים כך שהיה טורף עיקרי בתחומי מחייתו.

המאפיינים של הדינוזאור הובילו מספר חוקרים לחשוב שהוא לא היה מגלוזאור ובמקום זה היה בעל אבות קדומים יותר, עם קירבה ללורינינוזאורוס. כיום הוא נחשב לסוג של מגלוזאור שפיתח התאמות כדי לתפוס יצורי ים כמו דגים או זוחלים קטנים ואולי גם לאכול נבלות.

## קישורים חיצוניים

קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-1836
קטגוריה:צרפת: מאובנים
אבליזאורים

**אבליזאורים** (שם מדעי: Abelisauroidea) היא על-משפחה של דינוזאורים טורפים תרופודים, שחיו במהלך היורה התיכון עד הקרטיקון העליון לפני 170 עד 66 מיליון שנה. בתוך קבוצה זו נכללים 2 משפחות: האבליזאוריים והנואזאוריים. הקבוצה הוגדרה ב-1985.
## מאפיינים
בני הקבוצה שגשגו לאורך היורה וראשית הקרטיקון במרבית היבשות, בייחוד באוסטרליה ובאמריקה הדרומית, אך במשך הקרטיקון הם נדחקו משטחיהם באסיה ואמריקה הצפונית, כנראה עקב תחרות חזקה מצד הטירנוזאורים המאיימים יותר. הם עדיין חיו בחצי הכדור הדרומי לאורך אמריקה הדרומית, אפריקה ומדגסקר, אוסטרליה והודו שהייתה מבודדת במהלך הקרטיקון וכמה מינים בודדים כמו הטאראסקוזאורוס חיו אף באירופה. הם נשארו עד לפני 66 מיליון שנה, בעת ההכחדה הגדולה של הדינוזאורים.

מינים אלה היו בעלי מבנה גולגולת רחב, אך שטוח יחסית, ובקצה הגולגולת בלטו לעיתים רכסי קרניים קטנות. הם היו בעלי לסתות קצרות יחסית ולחלקם כמו המסיאקזאורוס היו לסתות מופנות קדימה כדי לתפוס טרף קטן כמו דגים. הזרועות שלהם לעומת זאת הפכו לקטנות יותר ויותר, קטנות גם מזרועות הטירנוזאורוס.

הגדולים שבמיני הקבוצה כמו האבליזאורוס והקרנוטאורוס היו טורפי-על או אוכלי נבלות וכמה מהם כמו המג'ונגזאורוס היו קניבלים.

## מיון
:* סוג ללא מקור *Afromimus*
:* סוג בטסוכוס (*Betasuchus*)?
:* סוג *Dahalokely*
:* סוג אוזרפטור (*Ozraptor*)
:* סוג *Coeluroides*?
:* סוג *Ligabueino*
:* סוג *Orthogoniosaurus*?
*משפחה אבליזאוריים (Abelisauridae)
*משפחה נואזאוריים (Noasauridae)

## קישורים חיצוניים

קטגוריה:בעלי חיים שתוארו ב-1985
קטגוריה:טקסונים שתוארו בידי חוסה בונפרטה
קטגוריה:צרטוזאוריה
אריה נפתלי

**אריה נפתלי** (2 בינואר 1912 – 20 בינואר 1990) היה מומחה לכתבי יד, שעמד בראש המעבדות לזיהוי פלילי במשטרת ישראל וכן היה הגרפולוג של "המוסד" ויסד את האגודה לגרפולוגיה מדעית בישראל.

## ביוגרפיה
אריה נפתלי (רגולסקי) נולד בעיר קניגסברג שבקיסרות הגרמנית, בן לנתן ודבורה רגולסקי. בשנים 1930–1934 למד רפואה באוניברסיטאות קניגסברג ופיזה באיטליה, אך לא השלים את לימודיו.

בשנת 1937 עלה לארץ ישראל ושירת במשטרת המנדט כמומחה לכתב יד. במקביל בשנים 1944–1946 למד ב פילוסופיה, סוציולוגיה ופסיכולוגיה.
בשנת 1948, עם קום המדינה, מונה לעמוד בראש המעבדות לזיהוי פלילי במשטרת ישראל. הופיע כעד מומחה מטעם המשטרה במשפטי רצח.

בשנת 1953 פרש מהמשטרה ונסע לאירופה בשליות קק"ל. אחר כך נסע לגרמניה, שם השלים את לימודי הרפואה שאותם החל לפני עליית הנאצים לשלטון. הדוקטורט שלו עסק בשינויים בכתב יד במהלך טיפול פסיכותרפי.

בשנת 1959 חזר לישראל ומונה למרצה בחוג לקרימינולוגיה באוניברסיטה העברית בירושלים. נתן הרצאות גם בפקולטה למשפטים. בין השהאר גם עסק בחקר הסיבות לתאונות דרכים.

נפתלי שימש גם כגרפולוג של המוסד למודיעין ולתפקידים מיוחדים. במסגרת התוכנית "אלי כהן לוחם 566" על אלי כהן ששודרה ב"כאן 11" הובא ראיון מצולם עם נפתלי (שהוקלט במקור עבור התוכנית "מבט שני" ב-1985), שבו סיפר כי לפני סופו של אלי כהן, הטיל עליו המוסד לבדוק את כתב ידו, ונפתלי ניתח את כתב היד ומצא שכהן היה נתון אז בלחץ ובחרדה.

נפתלי שילב את עיסוקיו בגרפולוגיה המשפטית ובגרפולוגיה האבחונית ב"מכון נפתלי", שאותו הקים בשנת 1968. כיום עומדת בראש המכון, באגף הגרפולוגיה האבחונית, בתו מיכל נפתלי ובנו עו"ד יונתן נפתלי. לצד המכון פועלת המכללה לגרפולוגיה.

בשנת 1977 ייסד את האגודה לגרפולוגיה מדעית בישראל ופעל לקידום מעמדה המדעי של הגרפולוגיה, בישראל ובעולם.

נפתלי נפטר ב-20 בינואר 1990 ונקבר בבית הקברות בנתיב הל"ה.

## ספריו
***מדעי המשטרה**, ערך לפי הרצאות אברהם אמיר, הוצאת אקדמון, 1966.
***גרפולוגיה ורפואה - כתב היד הגוף והנפש**, הוצאת פרידמן, 1991.

## קישורים חיצוניים
* 
**מכּתביו**
* 
* 
* 

## הערות שוליים

קטגוריה:אישים הקבורים בקיבוצים
קטגוריה:אנשי העלייה החמישית
קטגוריה:גרפולוגים ישראלים
קטגוריה:ישראלים ילידי גרמניה
קטגוריה:סגל האוניברסיטה העברית בירושלים: משפטים
קטגוריה:שוטרים ישראלים
קטגוריה:נתיב הל"ה: אישים
קטגוריה:ישראלים שנולדו ב-1912
קטגוריה:ישראלים שנפטרו ב-1990
זאורוניאופס

**זאורוניאופס** (שם מדעי: *Sauroniops*; מילולית: "עינו של סאורון") הוא סוג של דינוזאור טורף ממשפחת הקרכרודונטוזאוריים שחי בצפון אפריקה במשך הקרטיקון העליון של תחילת הקנומן לפני 100 מיליון שנה מזמננו. דינוזאור זה קרוי על שם הנבל הראשי מסדרת "שר הטבעות" של ג'.ר.ר. טולקין: סאורון, כיוון שמצאו מהדינוזאור בעיקר את החלק העליון של עצם המצח, על בסיס ארובות העיניים של הטורף הענק, מה שמזכיר את "העין של סאורון". שם המין *Sauroniops pachytholus*, נקרא מהלחם 2 מילים: "pachys" - עבה ו-"tholos" - מבנה עגול בעל גג חרוטי. זאת עקב חלק הגולגולת שנמצא.

הדינוזאור התגלה בתצורות בחולות של מרוקו בראשית המאה ה-21 בידי אספן מאובנים מרוקאי שמכר אותם למוזיאון האיטלקי "Museo Paleontologico di Montevarchi". הממצא המדויק שלהם לא ברור, אך הוא קרוב ל-"Taouz" שבמחוז Drâa-Tafilalet (על יד תאפילאלת). ואולם לא כל החוקרים רואים בסוג זה טקסון תקף. אחרים מעריכים שעצמותיו שייכות לפרט של קרכרודונטוזאורוס צעיר. מתאר הדינוזאור, אנדרה קאו ביקר את אלה שהעריכו שמדובר בקרכרודונטוזאורוס, מאחר שהם שונות במבנם ומזכירות מעט מצח של דינוזאורים אבליזאוריים.

הזאורוניאופס היה דינוזאור גדול באורך של 12 מטרים ומשקל של 6 טונות והיה קרובם של הקרכרודונטוזאורוס ושל האאוקרכאריה, אשר חיו לצידו וכמותם היה טורף בולט. בנוסף הוא חי ליד טורפי הענק דלתדרומאוס וספינוזאורוס.

## קישורים חיצוניים

*New Dinosaur Discovered – Named After the Demonic Sauron from Lord of the Rings באתר smithsonianmag 

קטגוריה:קרכרודונטוזאוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:מאובני טקסונים שתוארו ב-2012
יחסי טרינידד וטובגו – סינגפור

**יחסי טרינידד וטובגו–סינגפור** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[סינגפור|רפובליקת סינגפור]]**.

## היסטוריה
בין הרפובליקה של טרינידד וטובגו לבין רפובליקת סינגפור מתקיימים יחסים דיפלומטיים. הנציבות הגבוהה של טרינידד וטובגו בניו דלהי, בירת הודו, אחראית על ניהול האינטרסים של המדינה בסינגפור. היחסים שבין סינגפור לטרינידד וטובגו כוננו בשנת 1971, אלו הם היחסים הראשונים שכוננה סינגפור עם מדינה חברה בארגון הקהילייה הקריבית.

סינגפור היא שותפת סחר משמעותית עבור טרינידד וטובגו ומייבאת מיליוני דולרים לטרינידד וטובגו מדי שנה.

## נציגויות דיפלומטיות
* טרינידד וטובגו אינה מיוצגת בסינגפור, הן בדרג השגרירות והן בדרג הקונסולרי. טרינידד וטובגו האמינה את נציבותה הגבוהה בניו דלהי, בירת הודו, על סינגפור.
* סינגפור אינה מיוצגת בטרינידד וטובגו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
פוסטרוונאטור

**פוסטרוונאטור** (שם מדעי: *Fosterovenator*; מילולית: "הצייד של ג'ון ראסל פוסטר ") הוא סוג של דינוזאור תרופוד מקבוצת הצרטוזאורים. הוא התגלה ב-2014 בתצורת מוריסון שבוויומינג, בממצא שכלל שוקה רחבה שכוסתה בצמחי קדד. ממצא נוסף מהאזור הכיל כמה עצמות ובעיקר את השוקית. הדינוזאור תואר בידי מגליו, ס. ג. דלמן (S. G. Dalman) וג'ון פוסטר, והוא נקרא על שם האחרון (בידי עמיתו). שם המין היחיד בסוג, *Fosterovenator churei* נקרא על החוקר דניאל צ'ור (Daniel J. Chure).

דגימה של דינוזאור זה כבר נלקחה בעבר בידי הפלאונטולוג ארתור לייקס , אשר מצא שוקית של אותו דינוזאור באורך 27.5 סנטימטרים בשטחי Como Bluff, שבדרום ויומינג. עם זאת הוא כינה אותם בשם אלפרוזאורוס. הטורף עצמו הגיע לאורך 2.5 מטרים והיה בעל גפיים חזקות, כך שהיה יכול כנראה לרוץ במהירות אחרי טרף. עם זאת הוא היה צריך להישמר מטורפים גדולים בהרבה מהאזור, כמו האלוזאורוס והזאורופגנקס ששקלו מעל כמה טונות.

הפוסטרוונאטור הוא דינוזאור קשה לזיהוי, אך מבנה עצמותיו דומה לאלה של בני קבוצת הצרטוזאורים. בתחילה נחשב לקרובו של הצרטוזאורוס שהתקיים לצידו, אך בהמשך נראה שהוא השתייך לקבוצה אחרת בעלת ממדים קטנים יותר כמו הנואזאוריים. כיום הוא נחשב לסוג ללא מקור בקבוצת הצרטוזאורים ומאבות הנואזאוריים והאבליזאוריים.

## קישורים חיצוניים

קטגוריה:בעלי חיים שתוארו ב-2014
קטגוריה:ערכים שבהם מתאר הטקסון אינו מתאים
קטגוריה:צרטוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2014
ישראל פרידמן (ניו יורק)

הרב **ישראל יצחק פרידמן** (ו' בטבת תרצ"ו, 1936 – ז' בניסן תש"ף, 2020) היה ראש ישיבת אהלי תורה בשכונת קראון הייטס, שבניו יורק.

## ביוגרפיה
נולד בביישינקוביץ שבברית המועצות (כיום בבלארוס), ליעקב ולגיטל פרידמן, מצאצאי רבי ישראל פרידמן מרוז'ין ונקרא על שמו. בשנת תש"ז לאחר מלחמה העולם השנייה יצא מרוסיה עם משפחתו לצרפת ולמד בישיבת תומכי תמימים בברינואה.

בשנת תש"י עלה עם משפחתו לארץ ישראל והתיישבו בכפר חב"ד והחל ללמוד בישיבת "אחי תמימים" בתל אביב, אצל המשפיע הרב חיים שאול ברוק. כעבור שנתיים עברה הישיבה ללוד, והוא עבר ללמוד שם אצל המשפיע הרב שלמה חיים קסלמן ואצל ראש הישיבה הרב ברוך שמעון שניאורסון.

בשנת תשי"ז נסע ללמוד בישיבת תומכי תמימים 770, בשנת תשי"ט נשלח על ידי הרבי מלובביץ' לשמש כראש ישיבת תומכי תמימים נוארק.

בסביבות תשכ"ב נישא לחנה לובא, בת ר' יעקב יוסף גורקוב משלוחי חב"ד בלונדון, והתיישב בשכונת קראון הייטס, בהמשך מונה לר"מ בישיבת אהלי תורה, כעבר כמה שנים התמנה לראש הישיבה גדולה, שם מסר שיעורים כללים בבקיאותו בנגלה ועוד. כן היה משפיע בשכונת קראון הייטס. במשך השנים העמיד תלמידים רבים, מהם רבנים המשמשים כשלוחי חב"ד ובעלי תפקידים בעולם הישיבות.

היה משתתף בקביעות בירחי כלה בשטחו של מחנה גן ישראל בניו יורק, בראשות הרב אברהם שם טוב והיה מראשי המדברים שם.

היה חבר בוועד המרכזי של רבני ליובאוויטש הכללי.

נפטר בז' בניסן תש"ף 2020 ממחלת הקורונה ונקבר בניו יורק בבית הקברות מונטיפיורי, בחלקת אגודת חסידי חב"ד.

## קישורים חיצוניים
* שיעורים
* Rabbi Yisroel Friedman, 84, Talmudic Genius and Fiery Chassid, באתר חב"ד אורג
* Friedman.htm Shloshim for Reb Yisroel Friedman, באתר חב"ד אורג
* אהרן דב הלפרין, גאון וחסיד, (עמודים 36–42), שבועון כפר חב"ד, גיליון 1853, חג הפסח תש"פ
* שלום מגידמן, '''כולא חד''', עיתון כפר חב"ד מס' 1858
* צבי סופר, ה'ניו יורק טיימס' הקדיש כתבה על ראש ישיבת אהלי תורה באתר col יוני 2020

## הערות שוליים

קטגוריה:משפיעים חב"דים
קטגוריה:קראון הייטס: אישים
קטגוריה:מהגרים מישראל לארצות הברית
קטגוריה:יהודים הקבורים בבית הקברות מונטיפיורי
קטגוריה:ראשי ישיבה חסידים
קטגוריה:עולים לאחר קום המדינה: 1948–1950
קטגוריה:ראשי ישיבות תומכי תמימים - חב"ד
קטגוריה:ישראלים ילידי ברית המועצות
קטגוריה:בוגרי רשת ישיבות תומכי תמימים
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1936
קטגוריה:ישראלים שנולדו ב-1936
קטגוריה:אמריקאים שנפטרו ב-2020
קטגוריה:ישראלים שנפטרו ב-2020
דוברוילוזאורוס

**דוברוילוזאורוס** (שם מדעי: *Dubreuillosaurus*) הוא סוג דינוזאור טורף ממשפחת המגלוזאוריים, שחי באירופה לאורך היורה התיכון לפני 168 עד 166 מיליון שנה מזמננו.
## גילוי
הדוברוילוזאורוס התגלה בממצאים בנורמנדי, צפון צרפת במהלך 1994, בידי אנדרה דוברויל (André Dubreuil), במספר ממצאים שכללו עשרות עצמות שבורות שהשתייכו לפרט אחד או שניים. הממצאים המעטים שלו נאספו והועברו למוזיאון הלאומי להיסטוריה של הטבע בצרפת. מאובניו נבדקו ונחשבו לממצאי פואקילופלירודון. עם זאת ב-2002 החוקר רומן אליין הציע לבדוק את מבנה העצמות, וב-2005 הפריד את הדינוזאור לסוג עצמאי, על סמך הבדלים במבנה שהיו בעלי יותר קירבה לאאוסטרפטוספונדילוס או למגנוסאורוס . משמעות השם של הסוג הוא: "הלטאה של דוברויל", מגלה השלד הראשון. הסוג הכיל מין אחד - *Dubreuillosaurus valesdunensis*, הקרוי על שם מלחמת "Battle of Val-ès-Dunes", בין ויליאם הראשון, מלך אנגליה לאנרי הראשון, מלך צרפת שהתחולל בעיר קן בנורמנדי.
## מאפיינים
דינוזאור זה היה קטן יותר מהפואקילופלירודון והמגלוזאורוס קרוביו, וכמה מדענים הציעו שעבר גמדיות איים. החוקר גרגורי ס. פאול העריך את ממצאיו וסבר שהגיע לאורך 5 מטרים ולמשקל 250 קילוגרם. עם זאת, הפרט שאותר היה כנראה חצי בוגר ופרט בוגר היה יכול להגיע אולי לאורך 9 מטרים, מה שהפך אותו לטורף-על בולט בתחום חיותו.

לדוברוילוזאורוס היו לסתות ארוכות וגולגולת שטוחה יחסית. הוא היה בעל זרועות ארוכות יחסית בעלות 3 אצבעות, והוא כנראה היה צייד ששוטט לאורך חופי צרפת ושאר אירופה וחיפש נבלות או זוחלים קטנים.

## קישורים חיצוניים

מרכז|300px|ממוזער|השוואה של דוברוילוזאורוס (בצהוב) לצד מינים נוספים ממשפחתו לאדם.

קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-2005
קטגוריה:צרפת: מאובנים
קטגוריה:טקסונים שהתפתחו ביורה תיכון
Naturally

**Naturally** (בעברית: **באופן טבעי**) הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-11 בדצמבר 2009, כסינגל השני והאחרון מתוך האלבום, Kiss & Tell. בנוסף לשיר עצמו, יצאו כמה רמיקסים רשמיים שלו ברחבי העולם.

השיר הגיע למקום השביעי במצעד הסינגלים הבריטי.

## רקע וכתיבה
השיר נכתב על ידי אנטונינה ארמטו, טים ג'יימס ודברים קראוגלו והופק על ידי אותם השלושה גם כן. השיר זכה להצלחה רבה בארצות הברית וזאת, בנוסף לכך שאיגוד תעשיית ההקלטות האמריקאי העניק לו את תואר הפלטינה המרובעת, על מכירות של למעלה מארבעה מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## וידאו קליפ
הווידאו קליפ של השיר צולם ב-14 בנובמבר 2009, והוקרן בבכורה עולמית בערוץ דיסני, ב-11 בדצמבר 2009. בנוסף לכך, נטען כי "האפקטים המיוחדים של הקליפ הזה היו יותר מורכבים מזאלו של הסינגל הראשון של הלהקה.

נכון לינואר 2022, מונה הצפיות של הקליפ עומד על כ-350 מיליון צפיות.

## הופעות חיות
* גומז ביצעה את השיר כחלק מסיבוב ההופעות "Stars Dance Tour".
* ב-5 בדצמבר 2009 ביצעה את השיר בתוכנית הרדיו המקסיקנית "Teletón" לצד השיר "Falling Down".
* ב-11 בדצמבר 2009 ביצעה את השיר בתוכנית האירוח של אלן דג'נרס, המופע של אלן דג'נרס.
* ב-1 בינואר 2010 ביצעה את השיר בספיישל ערב השנה האזרחית החדשה של רשת ABC לצד השיר "More".
* ב-11 בפברואר 2010 ביצעה את השיר בתוכנית הבוקר האמריקאית "בוקר טוב אמריקה" לצד השיר "More".
* ב-5 באפריל 2010 ביצעה את השיר בתוכנית הבוקר הבריטית "GMTV".
* ב-6 באפריל 2010 ביצעה את השיר בתוכנית "Studio Five".
* ב-15 באפריל 2010 ביצעה את השיר בהופעה חיה לרשת MTV לצד השירים "Falling Down", "Kiss & Tell", "Tell Me Something I Don't Know" ו-"The Way I Loved You".
* בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "A Year without Rain" ו-"Round & Round".
* ב-20 במרץ 2011 ביצעה את השיר כחלק מסט שירים ב"Concert for Hope".
* ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס.
* ב-17 ביוני 2011 ביצעה את השיר בתוכנית הבוקר האמריקאית "בוקר טוב אמריקה" לצד השירים "Who Says" ו-"Love You like a Love Song".
* ב-1 בדצמבר 2011 ביצעה את השיר כחלק מסט שירים במופע הג'ינגל בל השנתי בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.
* ב-20 ביולי 2013 ביצעה את השיר כחלק ממופע בחסות חברת וולמארט האמריקאית לצד השירים "Hit the Lights" ,Who Says" ,"Come & Get It" ו-Love You like a Love Song".
* בתאריכים ה-8 וה-14 בדצמבר 2013 ביצעה את השיר כחלק מסט שירים בסדרת ההופעות השנתית ג'ינגל בל באוורט ובוסטון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:שירים שנכתבו על ידי טים ג'יימס
קטגוריה:שירים שהופקו על ידי רוק מאפיה
קטגוריה:שירי אלקטרופופ
קטגוריה:שירי דאנס-פופ
קטגוריה:שירי כסף בממלכה המאוחדת
קטגוריה:שירי פלטינה בקנדה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת הוליווד רקורדס
סיאמוטירנוס

**סיאמוטירנוס** (שם מדעי: *Siamotyrannus*) הוא סוג של דינוזאור טורף ממשפחת המטריאכאנטוזאוריים, שחי בתחילת הקרטיקון בתאילנד. משמעות שמו הוא: "עריץ סיאמי", עקב מבנהו המזכיר את בני משפחת הטירנוזאוריים, והמקום בו התגלה, בהתייחס לשם הקודם של תאילנד - סיאם.

דינוזאור זה נמצא כשלד חלקי בידי Somchai Traimwichanon ב-1993 בעיר קון קאן שבצפון תאילנד. השלד החלקי נבדק ב-1996 ותואר בידי אריק בופטאוט וצוותו. הם גם חזרו לחפור באתר קרוב, בתצורת סאו קואה  וחשפו ממצאי שיניים, אגן ירכיים וכמה חוליות זנב. ב-1998 קיבל אריק בופטאוט גם ממצאי שיניים נוספים. לצידו התגלו תרופודים נוספים כמו הסיאמוזאורוס והזאורופוד הענק פוויאנגוזאורוס .

דינוזאור זה היה תרופוד גדול, הקרוב לסינרפטור. בופטאוט העריך שאורכו הגיע ל-7 מטרים והחוקר גרגורי ס. פאול העריך ב-2010 שהגיע לאורך 6 מטרים ומשקל של 500 קילוגרם. החוקרים מולינה-פרס ולרמנדי (Molina-Pérez and Larramendi) העריכו ב-2016 שאורכו הגיע ל-10 מטרים ומשקלו ל-1.75 טון. לדינוזאור היו שני רכסים בולטים לאורך האגן והמבנה הזכיר מאוד את הטירנוזאוריים.

במקור סברו שהדינוזאור שייך לקבוצת הטירנוזאורים בהתאם למבנה האגן, אך השיניים רמזו על קשר בינו לאלוזאורוס וקבוצת הקרנוזאוריה. כיום מעריכים שהוא נחשב לאחד מאבות האלוזאוריים, לצד שאר המטריאכאנטוזאוריים מאזור סין ומזרח אסיה. בתוך משפחה זו הסיאמוטירנוס היה מבין האחרונים ששרדו.

## קישורים חיצוניים

קטגוריה:מטריאכאנטוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-1996
Falling Down

**Falling Down** (בעברית: **נופלת**) הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-25 באוגוסט 2009, כסינגל הראשון והפותח מתוך האלבום, *[[Kiss & Tell]]*.

השיר הגיע למקום ה-82 במצעד הבילבורד הוט 100.

## רקע וכתיבה
השיר נכתב על ידי טד ברונר, טריי ויטטו וג'ינה שוק והופק על ידי טד ברונר וטריי ויטטו גם כן. "Falling Down" הוא שיר רוק, הכולל גיטרה שצליליה תוארו כ-"תוקפניים" ותופים מעורבים עם סינתיסייזר. ביל לאמב מ-About.com, ציין כי הוא משער שהשיר הושפע מאבריל לאבין.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## וידאו קליפ
הווידאו קליפ הרשמי של השיר בוים על ידי כריס דולי. בסוף אוגוסט 2009, היה הקליפ זמין לרכישה באייטונס. הקליפ מתחיל כשניתן לראות את גומז שרה את השורות הראשונות של השיר "whoa, whoa" ובהמשך, אורות בהירים המאירים עליה. כמו כן, היא לובשת חולצה אפורה, טייץ שחור ומגפיים.

נכון למאי 2020, מונה הצפיות של הקליפ עומד על כ-33 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירי סלינה גומז & הסצנה
קטגוריה:שירים באנגלית
קטגוריה:שירי פופ רוק אמריקאיים
קטגוריה:שירי רוק אלטרנטיבי
קטגוריה:סינגלים בהוצאת הוליווד רקורדס
יואב יסעור

**יואב יסעור** (אוקטובר 1924 – 7 באוקטובר 1992) היה קצין בכיר בחיל הים הישראלי. תפקידו האחרון היה ראש מספן כוח האדם. לאחר שחרורו היה סמנכ"ל החברה לכבלי חשמל ומ"מ מנהל נמל חיפה.

## ילדותו
נולד ב-1924 בשם קלמן בבקאו, רומניה, להורים זליג ושרה וייסמן ילידי פולין.
ב-1935 עלה לארץ עם הוריו ואחותו זהבה והתחנך בתנועת השומר הצעיר שבמסגרתו לקח חלק בהקמת יישובי חומה ומגדל בצפון הארץ.
במלחמת העולם השנייה, בין השנים 1943–1945, שירת באניות צי הסוחר של בריטניה, נורווגיה וארצות הברית.

## לימודים
למד בבית הספר הימי ליד הטכניון במחזור ב' אך לא סיים עקב המלחמה.למד באוניברסיטה העברית והוסמך לכלכלה ומנהל עסקים באוניברסיטת בר-אילן.

## שירות בחיל הים
יסעור התגייס לחיל הים בשנת 1948. התנדב לקורס חובלים ונעשה קצין בפלגת הנחתות.
שירת בפריגטה אח"י מבטח (ק-28). ונעשה סגן מפקד המשחתת אח"י יפו.

ראש ענף תכנון מבצעי במחלקת ים ועבר קורס פיקוד ומטה בחיל הים (פו"מ ח"י). 
בשנת 1961 קיבל את הפיקוד על המשחתת אח"י אילת (ק-40) ומסר אותו בשנת 1963 ליקותיאל נץ.

בשנת 1963 נעשה מפקד קורס פיקוד ומטה של חיל הים. בספטמבר 1966 נעשה יסעור ראש מחלקת כוח האדם. בתפקיד זה פעל במלחמת ששת הימים. בספטמבר 1968 מסר את תפקידו לדב שפיר וסיים את שירותו בצה"ל.

### גלריה

File:ErellYasour,ChushiOren.jpg|על סיפון טרפדת בנמל חיפה בתקופת הכוננות למלחמה. מימין לשמאל: סא"ל משה אורן – מפקד פלגה 914, מפקד חיל הים שלמה אראל, ראש העיר חיפה אבא חושי וראש מחלקת ים – אל"ם יואב יסעור.
קובץ:Stashdod.jpg|טרפדת חיל הים במסדר כבוד בבסיס אשדוד. מפקד פלגה 914 – רס"ן מיכה לצרוס, מלווה את רמכ"א – אל"ם יואב יסעור, 1969.


## תפקידים אזרחיים
לאחר שחרורו מצה"ל שימש יסעור בשנים 1970–1972 כסמנכ"ל החברה לכבלים וחוטי חשמל.

בשנת 1972 התמנה יואב יסעור לסגן מנהל נמל חיפה תחת אל"ם יצחק רהב.

בשנת 1977 עבר יצחק רהב לנהל את רשות הנמלים ויואב יסעור מילא את מקום מנהל הנמל עד שנת 1979.

בתקופה שבה ניהל את נמל חיפה הצליח יואב יסעור לגרום לשקט תעשייתי ולשיתוף פעולה יוצא דופן בין הנהלת הנמל לוועד עובדי הנמל.

בשנים 1979–1981 היה יואב יסעור המבקר הפנימי של רשות הנמלים והרכבות.

יסעור נפטר בגיל 67 ונקבר בבית הקברות שדה יהושע.

## השכלה
תאר ראשון בכלכלה באוניברסיטת בר-אילן.

## משפחה
לאחר מלחמת העולם השנייה עבד כרועה צאן בקיבוץ בית אלפא שם הכיר ונשא לאישה את שולמית לבית צרפתי (פרנקו) ששהתה בקיבוץ שריד.

לזוג נולדו שלושה ילדים: יובל, יליד 1948, אביטל, ילידת 1957, ודודו, יליד 1965. יובל ואביטל שירתו בחיל הים.

## הערות שוליים

קטגוריה:ישראלים ילידי רומניה
קטגוריה:מפקדי אח"י אילת (ק-40)
קטגוריה:אלופי-משנה בחיל הים
קטגוריה:ראשי מספן כוח האדם
קטגוריה:בוגרי אוניברסיטת בר-אילן
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1924
קטגוריה:ישראלים שנפטרו ב-1992
Who Says

"**Who Says**" (בעברית: "**מי אומר**") הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-14 במרץ 2011, כסינגל הראשון והפותח מתוך האלבום, When the Sun Goes Down.

השיר הגיע למקום השמיני במצעד השירים שבפלנדריה.

## רקע וכתיבה
השיר נכתב על ידי עמנואל קירייקו ופריסילה רינה והופק על ידי עמנואל קירייקו לבדו. השיר זכה להצלחה בארצות הברית, תוך שאיגוד תעשיית ההקלטות האמריקאי העניק לו את תואר הפלטינה המשולשת, על מכירות של למעלה משלושה מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.

## וידאו קליפ
את הווידאו קליפ הרשמי של השיר ביים כריס אפלבאום, והוא צולם בלוס אנג'לס, קליפורניה, בין התאריכים 12–13 בפברואר 2011. טיזר של שלושים ושש שניות מהקליפ יצא לאור ב-9 במרץ 2011 והקליפ עצמו הוקרן בבכורה עולמית ב-VEVO ב-11 במרץ 2011.

נכון לפברואר 2022, מונה הצפיות של הקליפ עומד על כ-344 מיליון צפיות.

## הופעות חיות
* גומז ביצעה את השיר כחלק מסיבובי ההופעות "Stars Dance Tour" ו-"Revival Tour".
* ב-16 במרץ 2011 ביצעה את השיר בתוכנית הלילה של דייוויד לטרמן.
* ב-18 במרץ 2011 ביצעה את השיר בתוכנית "The Seven".
* ב-20 במרץ 2011 ביצעה את השיר כחלק מסט שירים ב-"Concert for Hope".
* ב-22 במרץ 2011 ביצעה את השיר בתוכנית האירוח של אלן דג'נרס, "המופע של אלן דג'נרס".
* ב-5 באפריל 2011 ביצעה את השיר בתוכנית המציאות "רוקדים עם כוכבים".
* ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס.
* ב-17 ביוני 2011 ביצעה את השיר בתוכנית הבוקר האמריקאית "בוקר טוב אמריקה" לצד השירים "Love You like a Love Song" ו-"Naturally".
* ב-19 ביוני 2011 ביצעה את השיר בטקס פרסי הווידאו קליפים של מאץ' מיוזיק.
* ב-19 ביוני 2011 שודרה הופעה מוקלטת של גומז בה היא מבצעת את השיר בתוכנית "לגמרי במקרה!" של ערוץ דיסני.
* ב-24 ביוני 2011 ביצעה את השיר בתוכנית הלילה של ג'ימי פאלון.
* ב-29 ביוני 2011 ביצעה את השיר בתוכנית אירוח "שידור חי! עם רג'יס וקלי".
* ב-22 בנובמבר 2011 ביצעה את השיר בהופעת אורח בסיבוב ההופעות של טיילור סוויפט, "Speak Now World Tour".
* ב-1 בדצמבר 2011 ביצעה את השיר כחלק מסט שירים במופע הג'ינגל בל השנתי בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.
* ב-20 ביולי 2013 ביצעה את השיר כחלק ממופע בחסות חברת וולמארט האמריקאית לצד השירים "Hit the Lights" ,"Love You like a Love Song" ,"Come & Get It" ו-Naturally".
* ב-14 בדצמבר 2013 ביצעה את השיר כחלק מסט שירים בסדרת ההופעות השנתית ג'ינגל בל בבוסטון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:וידאו קליפים שבוימו על ידי כריס אפלבאום
קטגוריה:שירים על בריונות
קטגוריה:שירים עם נושאים פמיניסטיים
קטגוריה:בלדות פופ
קטגוריה:זוכי פרס בחירת הנוער: שירים
קטגוריה:שירי כסף בממלכה המאוחדת
קטגוריה:שירי פלטינה באוסטרליה
קטגוריה:שירי פלטינה משולשת בארצות הברית
קטגוריה:סינגלים בהוצאת הוליווד רקורדס
Hit the Lights

**Hit the Lights** (בעברית: **הכי את האורות**) הוא סינגל שהוקלט על ידי להקת הפופ רוק האמריקאית סלינה גומז & הסצנה. השיר יצא לאור ב-20 בינואר 2012, כסינגל השלישי והאחרון מתוך האלבום, *[[When the Sun Goes Down]]*.

השיר הגיע למקום השלישי במצעד השירים מתחת להוט 100.

## רקע וכתיבה
השיר נכתב על ידי לאה הייווד, דניאל ג'יימס וטוני נילסון והופק על ידי דרים-לאב. השיר זכה להצלחה בארצות הברית, תוך שאיגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
את הווידאו קליפ הרשמי של השיר ביים פיליפ אנדלמן, והוא הופץ בבכורה עולמית בערוץ ה-Vevo של הלהקה, ב-16 בנובמבר 2011. בתחילת הקליפ, ניתן לראות את גומז כשהיא לובשת משקפי שמש ומאחוריה רקע ירוק. הקליפ צבר למעלה מ-165 מיליון צפיות.

החלק השני של הקליפ, צבר למעלה מ-10 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2012
קטגוריה:שירי סלינה גומז & הסצנה
קטגוריה:שירים באנגלית
קטגוריה:וידאו קליפים שבוימו על ידי פיליפ אנדלמן
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:שירי פלטינה בארצות הברית
קטגוריה:סינגלים בהוצאת הוליווד רקורדס
הפינאלי

**הפינאלי** הוא סינגל שהוקלט על ידי הצמד המוזיקלי הישראלי סאבלימינל והצל בהשתתפות השחקנית הישראלית אלונה טל. השיר יצא לאור ב-2002, כסינגל באלבומם של סאבלימינל והצל, "האור והצל", על ידי חברות התקליטים משפחת תאקט והליקון.

## רקע וכתיבה
מילות השיר נכתבו על ידי סאבלימינל והצל, בעוד סאבלימינל, אורי שוחט ורן הרוש הלחינו ועיבדו את השיר. השיר מורכב משלושה בתים, כאשר שניים מתוכם מבוצעים על ידי סאבלימינל ואחד על ידי הצל. פזמון השיר מבוצע על ידי השחקנית אלונה טל. השיר הוא שיר היפ הופ קצבי אשר משלב בתוכו את סגנון הפופ. את השיר מלווים צלילי מחיאת כפיים המוזכרים גם במילות השיר.

השיר כולל סימפולים מתוך שני שירים אשר נכללו באלבומם של משפחת תאקט, "ישראלים עצבניים אחד אחד"; "לא לבד" בביצועו של הזמר צ'ולו בשיתוף סאבלימינל ו"לא מפסיקים" בביצועו של סאבלימינל.

השיר נכלל גם באלבום הלהיטים של סאבלימינל, "היצירה שלי".

בשנת 2014 הוציא סאבלימינל סינגל המשך לשיר בשם "הפינאלי 2".

## הצלחה
יחד עם "ילד רחוב", השיר היה לאחד מהלהיטים הגדולים ביותר של סאבלימינל והצל ומתוך אלבום הפלטינה הכפולה "האור והצל" בפרט.

השיר הגיע למקום ה-33 במצעד השנתי של גלגלצ.

נכון ליולי 2025, מונה הצפיות של הקליפ באתר יוטיוב עומד על כשני מיליון 400 אלף, ומונה ההשמעות של השיר ברשת הזרמת המדיה ספוטיפיי עומד על כשני מיליון שלוש מאות אלף.

## רשימת רצועות

## מיקומי שיא

## הערות שוליים

קטגוריה:שירי סאבלימינל והצל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:סינגלים בהוצאת הליקון
קטגוריה:סינגלים בהוצאת משפחת תאקט
Bang Bang Bang

**Bang Bang Bang** (בעברית: **באנג באנג באנג**) הוא סינגל שיווקי שהוקלט על ידי להקת הפופ האמריקאית סלינה גומז & הסצנה. השיר יצא לאור ב-7 ביוני 2011, כסינגל השיווקי הראשון והיחיד מתוך האלבום, When the Sun Goes Down.

השיר הגיע למקום ה-94 במצעד הבילבורד הוט 100.

## רקע וכתיבה
השיר נכתב על ידי טובי גד, מלאני סמית ופריסילה רינה, הולחן על ידי טובי גד והופק על ידי טובי גד. בסמוך לצאתו, עלו ספקולציות שונות שדיברו על כך שהשיר הושפע מיחסיה הקודמים של סלינה גומז עם זמר הפופ ניק ג'ונאס ובן הזוג שלה לשעבר, ג'סטין ביבר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## הופעות חיות
* גומז ביצעה את השיר כחלק מסיבוב ההופעות Stars Dance Tour.
* ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.

## מיקומי שיא

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שהופקו על ידי טובי גד
קטגוריה:סינגלים בהוצאת הוליווד רקורדס
קרחון אפולו

**קרחון אפולו** (באנגלית: **Apollo Glacier**) הוא קרחון, בחוף באומן בארץ גרהאם בחצי האי האנטארקטי, שבאנטארקטיקה. 

אורכו של הקרחון 17 קילומטרים. 

שיא גובהו של הקרחון 1,055 מטרים מעל פני הים. 

הקרחון זורם לכיון צפון-מזרח, ונשפך אל חלקו התחתון של קרחון אפרודיטה, 4 קילומטרים ממזרח לחוף חצי האי האנטארקטי (שם נשפך קרחון אפרודיטה אל הים).   

## היסטוריה
### גילוי ומיפוי הקרחון

חלקו התחתון של הקרחון מופה לראשונה על ידי וו. ל. ג'י. יוארג, בהתבסס על תצלומי אוויר שצילם סר הוברט וילקינס בדצמבר 1928 ועל תצלומי אוויר שצילם לינקולן אלזוורת' בנובמבר 1935.  

לאחר מכן צולם הקרחון על ידי משלחת החקר האנטארקטית רון בדצמבר 1947 (צילום אוויר טרימטרוגון). 

בנובמבר 1960 נסקר הקרחון על הקרקע באופן גס על ידי סקר שטחי חסות איי פוקלנד. 

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של האל אפולו, אל הנוער והיופי הגברי במיתולוגיה היוונית. 

## קישורים חיצוניים

* קרחון אפולו באתר הסקר הגאולוגי של ארצות הברית
* קרחון אפולו באתר הגאזט האנטארקטי של ממשלת אוסטרליה
* קרחון אפולו באתר הגאזט האנטארקטי המשווה SCAR של ממשלת אוסטרליה
* מפת אזור קרחון אפולו

## הערות שוליים

אפולו
עברית קשה שפה

"**עברית קשה שפה**" הוא פזמון שכתב דן אלמגור, הלחין יאיר רוזנבלום וביצעו רבקה מיכאלי ויוסי בנאי, ויצא לאור בשנת 1973.

## רקע
השיר בוצע כדואט של מיכאלי ובנאי. הם מגלמים עולים חדשים שלומדים באולפן ללימוד עברית ומתקשרים ביניהם בעברית משובשת.

אלמגור כתב את השיר בעקבות מפגש עם חבר עולה חדש מארצות הברית, שציין בפניו שבאולפנים ללימוד עברית שבהם לומדים יחד עולים מאותה ארץ מוצא, הלימוד פחות יעיל כיוון שהם מרבים לתקשר בשפת אמם, לעומת אולפנים בהם לומדים עולים מארצות שונות, אשר נאלצים לתקשר ביניהם בעברית בלית ברירה. אלמגור החל לכתוב שיר שעוסק בשני עולים חדשים (גבר ואישה) המשוחחים ביניהם בעברית, אך משבשים את חוקי השפה. השיר מדגיש את הקושי של גיבוריו לשוחח בעברית תקנית, ומספר גם על ההתמודדות עם הביורוקרטיה של הסוכנות היהודית, ועל הרומן המתפתח בין שני המשוחחים, שסופו האופטימי: "מחר לגור לא יותר לבד / אני עם אתה / גם כן אני עם את".

מיכאלי ובנאי ביצעו את השיר במופע הבידור המשותף שלהם "נישואין נוסח גירושין" שזכה להצלחה רבה על הבמות.

השיר דורג במקום הרביעי במצעד הפזמונים השבועי של הגל הקל.

## קישורים חיצוניים

* 

## הערות שוליים

קטגוריה:שירי יוסי בנאי
קטגוריה:שירי רבקה מיכאלי
קטגוריה:דואטים
קטגוריה:שירים בעברית
קטגוריה:שירים על השפה העברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי יאיר רוזנבלום
קטגוריה:יום הלשון העברית
We Own the Night Tour

**We Own the Night Tour** הוא סיבוב ההופעות השלישי והאחרון של הלהקה האמריקאית סלינה גומז & הסצנה. סיבוב ההופעות החל ב-24 ביולי 2011 והסתיים ב-11 בפברואר 2012. סיבוב הופעות זה התקיים שנה לאחר סיבוב ההופעות "A Year Without Rain Tour" שהחל ב-20 באוקטובר 2010.

סיבוב ההופעות נועד על מנת לקדם את האלבום When the Sun Goes Down.

## רשימת השירים
#"A Year Without Rain"
#"Hit the Lights"
#"Summer's Not Hot"
#"Round & Round"
#"The Way I Loved You"
#"We Own the Night"
#"Love You Like a Love Song"
#"Spotlight"
#"Bang Bang Bang"
#"When the Sun Goes Down"
#"Intuition"
#"Falling Down"
#"Super Bass"
#"Rock God"
#"Middle of Nowhere"
#"My Dilemma"
#"Off the Chain"
#"" / "" / "I'm a Slave 4 U" / "Oops!... I Did It Again" / "Toxic" / "Hold It Against Me"
#"Whiplash"
#"Tell Me Something I Don't Know"
#"Naturally"

**הדרן**
# "Who Says"
#"Magic"

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2011
קטגוריה:סיבובי הופעות מ-2012
קטגוריה:סיבובי הופעות של סלינה גומז & הסצנה
פיל סולאווסי

**פיל סולאווסי** (שם מדעי: *Elephas celebensis*) הוא מין נכחד של פילאי מהסוג פיל, שחי בין סוף הפליוקן לתחילת הפליסטוקן באינדונזיה. הוא התגלה באיים ג'אווה וסולאווסי, ותואר ב-1949 בידי החוקר הגרמני-אינדונזי דירק אלברט הויחר . במקור הוא נחשב למין של ממותה גמדית, אך התברר שהוא פיל אמיתי. מבנה החטים שהתגלו היו בעלי מבנה המתאים לפרטים צעירים (נאוטניה) או שהוא היה מאפיין של פילים ננסיים - דבר הגיוני בהתייחס לחיי הפיל באיים המבודדים.

מאחר שנמצאו מפיל זה רק שרידים מעטים ובעיקר של החטים והשיניים, השיוך המדויק שלו אינו ודאי. כמה חוקרים סברו שהוא שייך לסוגים סטגוטטרבלודון או פרימלפס ולא לסוג פיל - אליו משתייך בימינו רק הפיל האסייתי. ממבנה השיניים נראה שהגיע לחצי מגודלה של ממותה או של פיל מודרני, במשקל של קרוב ל-2.5 טון. עם זאת השרידים בודדים וקשה להעריכם.

פיל זה התקיים לאורך הפליוקן ותחילת הפליסטוקן ונכחד במשך הפליסטוקן.

## קישורים חיצוניים

קטגוריה:בעלי חיים שתוארו ב-1949
קטגוריה:טקסונים שתוארו בידי דירק אלברט הויחר
קטגוריה:פיליים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפליוקן באסיה
קטגוריה:יונקים שחיו בפלייסטוקן באסיה
קטגוריה:מאובני טקסונים שתוארו ב-1949
תנועת העצמאות המרטיניקנית

**תנועת העצמאות המרטיניקנית** היא מפלגה שמאל פוליטית באי מרטיניק, המתפקד כמחוז מעבר לים של צרפת. שתומכת בעצמאות האי והיפרדות מצרפת.

## היסטוריה
המפלגה נוסדה ב-1 ביולי 1978 על ידי אלפרד מארי-ז'אן במטרה להבטיח "את העצמאות של האי מרטיניק".

בכל מערכות הבחירות עד שנות ה-90 של המאה ה-20 המפלגה לא נחלה הצלחה משמעותית, אך בבחירות האזוריות של 1983 היא זכתה בכ-3% מהקולות.

בבחירות המחוזיות/כלליות האחרונות זכתה המפלגה בשני מושבים באספת הנבחרים של האי. כמו כן בבחירות האזוריות נהנתה מתמיכה רחבה יותר וזכתה ב-28 מושבים.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תנועות בדלניות
קטגוריה:צרפת: מפלגות
קטגוריה:מרטיניק
קטגוריה:מפלגות שהוקמו ב-1978
המרכז לביטחון מידע של שירות הביטחון הפדרלי

**המרכז לביטחון מידע של [[שירות הביטחון הפדרלי של רוסיה]]** (ברוסית: **Центр информационной безопасности ФСБ России**), הוא גוף של שירות הביטחון הפדרלי העוסק באבטחת טכנולוגיות מידע, הצפנה, פיצוח צפני מחשב ואיסוף מודיעין טכנולוגי.

המרכז נוצר על בסיס המינהל לאבטחת מידע ומחשבים (Управления компьютерной и информационной безопасности) של מחלקת המודיעין הנגדי בשירות בעקבות רפורמה ארגונית שנערכה בשנים 2004—2005 והוא חלק משירות המודיעין הנגדי של שירות הביטחון הפדרלי. סמכויותיו עוגנו בתיקונים לחוק שירות הביטחון הפדרלי.

המרכז חוקר פשעים בתחום המסחר האלקטרוני והפצה בלתי חוקית של נתונים אישיים ומשתף פעולה עם שירות האבטחה הפדרלי (השירות לתקשורת מיוחדת שלו) ומינהל המודיעין של המטה הכללי.

לרוב מכונה המרכז בטעות מינהל К של שירות הביטחון, מה שיוצר בלבול עם יחידה בשם זה של משרד הפנים הרוסי.

בשנת 2017 בכירי הארגון היו מעורבים בעבירות בגידה במולדת, לאחר שב-31 בינואר אותה שנה נעצרו ראש מינהל 2 במרכז לביטחון מידע, סרגיי מיכאילוב וסגנו דמיטרי דוקוצ'אייב. הם הואשמו בשיתוף פעולה עם סוכנות הביון המרכזית האמריקאית ובמתן מידע על שיטות חקירה של הארגון. בפברואר 2019 בית הדין הצבאי המחוזי במוסקבה דן אותם ל-22 שנות מאסר. אדם נוסף, עובד במעבדת קספרסקי, רוסלן סטויאנוב נידון ל-14 שנות מאסר.

## ראו גם
* הסוכנות הפדרלית למידע ולתקשורת ממשלתית
* היחידה למבצעי מידע של רוסיה
* מערך הסייבר הלאומי
* מצו"ב
* אגף התקשוב וההגנה בסייבר
* הלשכה לביטחון התקשורת הממשלתית
* המוסד לביטחון תקשורת

## קישורים חיצוניים
*  

## הערות שוליים

קטגוריה:גופי הצפנה ופיצוח צפנים
קטגוריה:ארגוני אבטחת מידע
קטגוריה:לוחמה קיברנטית
קטגוריה:שירות הביטחון הפדרלי (רוסיה)
קטגוריה:אבטחת מחשבים
דיסקוגרפיה של סלינה גומז & הסצנה

**[[סלינה גומז & הסצנה]]** (באנגלית: **Selena Gomez & The Scene**) הייתה להקת פופ שפעלה בין השנים 2008–2012. סולנית הלהקה הייתה השחקנית והזמרת האמריקאית סלינה גומז. הלהקה הוציאה שלושה אלבומי אולפן, שני אלבומי אוסף, שבעה סינגלים ושני סינגלים שיווקיים.

אלבום הבכורה Kiss & Tell, של הלהקה, זכה להצלחה רבה כאשר נמכר בלמעלה מ-900,000 עותקים בארצות הברית בלבד. בשנת 2010, יצא אלבום הרמיקס הראשון של הלהקה, The Club Remixes. כמו כן, יצא האלבום השני, A Year Without Rain שנמכר בלמעלה מ-800,000 עותקים בארצות הברית. אלבום האולפן השלישי והאחרון של הלהקה When the Sun Goes Down, יצא לאור בשנת 2011 וקיבל תארים מאיגוד תעשיית ההקלטות הקנדי, איגוד תעשיית ההקלטות האמריקאי ואיגוד תעשיית ההקלטות הבריטי.

השיר "Naturally", שיצא בשנת 2009, הפך ללהיט בינלאומי אשר הצליח להגיע לעשירייה הפותחת במצעד הסינגלים הבריטי.

## אלבומים
### אלבומי אולפן

### אלבומי אוסף

## סינגלים

### סינגלים שיווקיים

## הופעות אחרות

## וידאו קליפים

## ראו גם
* דיסקוגרפיה של סלינה גומז

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
סלינה גומז & הסצנה
קטגוריה:סלינה גומז & הסצנה
ג'יימס מק'פרסון (מזכיר הצי)

**ג'יימס אדווין מק'פרסון** (באנגלית: **James Edwin McPherson**;  נולד ב-20 בינואר 1953) הוא קצין בצי ארצות הברית לשעבר בדרגת אדמירל משנה ופקיד ממשל אמריקאי. הוא מכהן כתת-מזכיר הצבא של ארצות הברית מאז 23 ביולי 2019, בתחילה כמזכיר בפועל, וב-25 במרץ 2020 אושר מינויו הקבוע לתפקיד זה על ידי הסנאט. במקביל הוא שירת כיועץ המשפטי הראשי של הצבא מ-2018 ועד 2020. ב-7 באפריל 2020 הוא מונה כמזכיר הצי בפועל, לאחר התפטרותו של תומאס מודלי. בתפקיד זה הוא שימש עד למינויו של מזכיר הצי הקבוע, קנת' בריית'וייט ב-29 במאי 2020.

## ראשית חייו
ג'יימס מק'פרסון נולד בסן דייגו, קליפורניה. ב-1977 הוא סיים לימודי תואר במינהל ציבורי באוניברסיטת סן דייגו. ב-1981 הוא קיבל תואר JD במשפטים מבית הספר למשפטים של אוניברסיטת סן דייגו וב-1991 הוא קיבל תואר שני במשפטים בתחום המשפט הצבאי מהמרכז המשפטי ובית הספר של התובע הכללי שבשארלוטסוויל, וירג'יניה.
## קריירה צבאית
מק'פרסון התגייס לצבא ארצות הברית ב-1972 ושירת במשך שלוש שנים כשוטר צבאי. לאחר מכן הוא פרש מהצבא כדי ללמוד בקולג'. ב-1979 הוא הוצב כקצין בדרגת אנסיין בגיס המשפטי הראשי של כוחות המילואים של הצי. את ההתמחות שלו הוא העביר במשרד השירות המשפטי של הצי בסן דייגו ולאחר מכן השתלם בבית הספר למשפט ימי בניופורט, רוד איילנד וב-1982 הוא סיים את הכשרתו. הוא שירת במגוון תפקידים משפטיים בצי לפני ואחרי שהשלים את לימודי התואר שלו ב-1991. ביוני 1994 הוא מונה ליועץ המשפטי במטה כוח הצוללות של הצי האטלנטי. בדצמבר 1995 הוא למטה של סגן ראש המבצעים הימיים כעוזר לענייני משפטיים וחקיקתיים. באוקטובר 1997 הוא היה ליועץ מיוחד לראש המבצעים הימיים. בספטמבר 2000 הוא קיבל את הפיקוד על משרד התביעה המזרחי, בנורפוק, וירג'יניה. באוקטובר 2002 הוא קודם לדרגת אדמירל משנה ומונה לסגן התובע הראשי של הצי כמפקד השירות המשפטי של הצי. ב-10 בנובמבר 2004 היה מק'פרסון ליועץ המשפטי הראשי ה-39 של הצי, תפקיד בו הוא שירת עד 2006.

מק'פרסון שימש כמנהל הכללי של התאחדות התובעים הכלליים הלאומית. הוא גם שימש כיועץ המשפטי הכללי של מחלקת ההגנה לתחום הריגול הנגדי.
250px|ממוזער|ג'יימס מק'פרסון בתפקיד היועץ המשפטי הראשי ה-39 של הצי

## קריירה בממשל
ב-13 באוקטובר 2017 הכריז הנשיא דונלד טראמפ על מינויו של מק'פרסון כיועץ המשפטי הראשי של מחלקת הצבא. ב-20 בדצמבר אישר הסנאט את המינוי. ב-2 בינואר 2018 הוא הושבע לתפקידו.

ב-5 בדצמבר 2019 מינה הנשיא טראמפ את מק'פרסון כתת-מזכיר הצבא, תפקיד שבו הוא מחזיק מאז 23 ביולי 2019 כתת-מזכיר בפועל, ובמקביל הוא שימש כיועץ המשפטי הראשי של הצבא. ב-25 במרץ 2020 הוא הושבע כתת-מזכיר הצבא במינוי קבוע לאחר שהסנאט אישר את המינוי.

ב-7 באפריל 2020 הציג מזכיר ההגנה מארק אספר את מינויו של מק'פרסון כמזכיר הצי בפועל במקומו של תומאס מודלי שהתפטר באותו יום. בהקשר לפרשת התפרצות נגיף הקורונה בנושאת המטוסים תאודור רוזוולט, שהייתה הרקע להתפטרותו של מודלי, המליצו מק'פרסון וראש המבצעים הימיים, אדמירל מייקל גילדיי, ב-25 באפריל 2020 שמפקד הספינה המודח, קפטן ברט קרויזר, יוחזר לתפקידו.
## חיים אישיים
למקפרסון ולרעייתו ג'ניפר שני ילדים בוגרים.

## קישורים חיצוניים

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מזכירי הצי של ארצות הברית
קטגוריה:בוגרי אוניברסיטת סן דייגו
קטגוריה:עורכי דין אמריקאים
קטגוריה:קצינים וחוגרים בצבא ארצות הברית
קטגוריה:אמריקאים שנולדו ב-1953
Be Kind

**Be Kind** (בעברית: **תהיה אדיב** או **תהיי אדיבה**) הוא סינגל שהוקלט על ידי הזמרת-יוצרת האמריקאית הלסי, ביחד עם המוזיקאי מרשמלו. השיר יצא לאור ב-1 במאי 2020, על ידי חברות התקליטים ג'וי-טיים קולקטיב, גפן רקורדס וקפיטול רקורדס, כסינגל שלא מתוך אלבום.

השיר הגיע למקום ה-29 במצעד הבילבורד הוט 100.

## רקע וכתיבה
השיר נכתב על ידי איימי אלן, הלסי, פרדי ווקסלר, ג'יאן סטון ומרשמלו והופק על ידי ג'יאן סטון ומרשמלו גם כן. מבחינה מוזיקלית, "Be Kind" הוא "שיר EDM, רגשי שמציג את מרשמלו והלסי בסוגיה שמתבססת על אמון ועל להיות פגיע האחד מהשנייה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.

## וידאו קליפ
טרם יצא הווידאו קליפ הרשמי של השיר, העלה מרשמלו לערוץ היוטיוב שלו את קליפ המילים של השיר בשידור חי, תוך שהוא צבר למעלה מ-11 מיליון צפיות. הווידאו קליפ יצא לבסוף ב-27 ביוני 2020, תוך שהבמאית שלו הייתה האנה לוקס דייוויס, שעבדה עם הלסי על קליפים נוספים.

נכון ליוני 2020, מונה הצפיות של הקליפ עומד על כ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מרשמלו
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי הלסי
קטגוריה:שירים שנכתבו על ידי מרשמלו
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אסטרלוורקס
קטגוריה:סינגלים בהוצאת קפיטול רקורדס
מיטל שרעבי

**מיטל שרעבי** (נולדה ב-23 במרץ 2000) היא כדורגלנית ישראלית, המשחקת כמגנה שמאלית בקבוצת הפועל ע' פתח תקווה בליגת העל בכדורגל נשים ונמצאת בסגל נבחרת ישראל.

## ביוגרפיה
שרעבי נולדה בראש העין ובגיל 12 הצטרפה למועדון הכדורגל של הפועל פתח תקווה. בגיל 15, במקביל להשתתפותה בקבוצת הנערות, כבר שיחקה עם הקבוצה הבוגרת שהתחרתה במסגרת הליגה הראשונה לנשים. בשנת 2017 עברה למ.כ רמת השרון וזכתה עם הקבוצה הבוגרת בגביע הראשון של המועדון.

בעונת 2018/2019 עברה לאס"א תל אביב וזכתה עם הקבוצה בדאבל.

שרעבי הייתה שייכת לסגל אתנה ג'וניור משנת 2013 ושנתיים לאחר מכן עברה לנבחרת הנערות עד גיל 17 בה שיחקה שני משחקים. בהמשך הייתה בנבחרת הנערות עד גיל 19 וכיום חלק מסגל הנבחרת הבוגרת.

נכון לשנת 2020 שרעבי היא חיילת בצה"ל המשרתת במחנה נחשונים כספורטאית פעילה.

## תארים
### [[מועדון הכדורגל רמת השרון (כדורגל נשים)|מ.כ רמת השרון]]
*גביע המדינה: 2017/2018 2022/2023

### [[אס"א תל אביב (כדורגל נשים)|אס"א תל אביב]]
* אליפות המדינה: 2018/2019
*גביע המדינה: 2018/2019

## קישורים חיצוניים

* פרופיל באתר UEFA

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:כדורגלניות מ.כ. רמת השרון
קטגוריה:כדורגלניות אס"א תל אביב
קטגוריה:ישראליות שנולדו ב-2000
קטגוריה:ישראלים שנולדו ב-2000
נאותרופודה

**נאותרופודה** (שם מדעי: **Neotheropoda**) הוא ענף גדול של דינוזאורים בעלי אגן דמוי לטאה מקבוצת התרופודים, והם כוללים את מרבית המינים בקבוצה, למעט את המינים הפרימיטיביים והמוקדמים ביותר כמו האאורפטור וההררזאוריים (שאולי אינם תרופודים). קבוצה זו הוגדרה בידי החוקר רוברט בקר ב-1986, אשר חילק את מרבית התרופודים המפותחים לשתי קבוצות: צרטוזאוריה וטטנורים.

הקבוצה התפתחה החל מהטריאס העליון, והחלה לשגשג כנראה אחרי הכחדת הטריאס, אז נשארה בה רק קבוצה אחת - האוורוסטרה. הקבוצה פיתחה קבוצות גדולות רבות לאורך המזוזואיקון ונכחדה לפני 66 מיליון שנה, עם הכחדת הקרטיקון. עם זאת העופות שהתפתחו כנראה מבני הקבוצה הצליחו לשרוד עד ההווה.

מינים אלו היו דו-רגליים ברובם, בעלי התמחות באכילת בשר וציד, ורבים מהם היו מכוסי נוצות. הגדול שבבני הקבוצה היה הספינוזאורוס שהגיע לאורך 14.3–18 מטרים ולמשקל 7–20 טון בקירוב. הקטנים ביותר היו קטנים מדרורים מודרניים.

## מיון
*סוג ללא מקור ליליינשטרנוס (*Liliensternus*)
*סוג *Tachiraptor*
*סוג הלטיכוזאורוס (*Halticosaurus*)
*סוג זופאיזאורוס (*Zupaysaurus*)
*סוג *Shuangbaisaurus*
*סוג *Notatesseraeraptor*
*סוג *Szechuanosaurus*?
*סוג *Velocipes*?
*משפחה דילופוזאוריים (Dilophosauridae)
*על-משפחה צלופיזואידה (Coelophysoidea)
*קבוצה אוורוסטרה (Averostra)
**קבוצה צרטוזאוריה (Ceratosauria)
**קבוצה טטנורים (Tetanurae)

קטגוריה:בעלי חיים שתוארו ב-1986
קטגוריה:תרופודה
קטגוריה:טקסונים שתוארו בידי רוברט בקר
נונאטאק ויקטורי

**נונאטאק ויקטורי** (באנגלית: **Victory Nunatak**) הוא נונטאק דמוי אי בולט מעל הקרח המכסה את מפרץ מובילויל למול ארץ גרהאם, בחוף המזרחי של חצי האי האנטארקטי, שבאנטארקטיקה.

לנונאטאק שלוש פסגות סלעיות, הדרומי ביותר בהן היא הגבוהה ביותר - 360 מטר מטרים מעל פני הים.

הנונאטאק ממוקם 15 קילומטרים דרומית-מזרחית מנונאטאק קיי.

## היסטוריה
### גילוי ומיפוי הנונאטאק

הנונאטאק מופה לראשונה על ידי וו. ל. ג'י. יוארג, בהתבסס על תצלומי אוויר שצילם לינקולן אלזוורת' ב-23 בנובמבר 1935.

לאחר מכן צולם הנונאטאק על ידי השירות האנטארקטי של ארצות הברית, בספטמבר 1940; על ידי סקר שטחי חסות איי פוקלנד באוגוסט 1947; ועל ידי משלחת החקר האנטארקטית רון בדצמבר 1947 (צילום אוויר טרימטרוגון).

### מקור השם

שמו של הנונאטאק ניתן לו בשנת 1961 על ידי הוועדה המייעצת לשמות אנטארקטיים של בריטניה.

במבט מהוויר נראים שלוש הפסגות הסלעיות של הנונאטאק בצורת שלוש נקודות וקו - סימון בקוד מורס של האות V - הנקראת באלפבית פונטי "ויקטורי".

## קישורים חיצוניים
* נונאטאק ויקטורי באתר הסקר הגאולוגי של ארצות הברית
* נונאטאק ויקטורי באתר הגאזט האנטארקטי המשווה SCAR של ממשלת אוסטרליה

## הערות שוליים

ויקטורי
ויקטורי